Alan Ball

James Alan Ball (født 12. mai 1945, død 25. april 2007) var en britisk fotballspiller. Han var yngste spiller på  da det ble verdensmester på hjemmebane i 1966.

Spillerkarriere 
Ball debuterte for Blackpool FC i 1962, og spilte 116 ligakamper for klubben. Selv om han spilte for et av de svakere lagene i ligaen, ble Balls arbeidskapasitet og ballfordelingsevne lagt merke til av Englands landslagstrener Alf Ramsey, og Ball debuterte på landslaget i 1965, tre dager før han fylte 20 år.

Alan Ball var en sterkt medvirkende til at England sikret seg verdensmestertittelen, og han ble lagt merke til av flere av storklubbene. Senere i 1966 gikk han til Everton FC for en rekordsum på 110 000 britiske pund.

Everton kom til finalen i FA-cupen i 1968, men tapte for West Bromwich Albion FC. I 1970 sikret laget ligatittelen i skarp konkurranse med Leeds United FC.

I 1970 var Ball med i troppen som dro til VM i Mexico, der England ble slått ut i kvartfinalen. Mot slutten av 1971 gikk Ball fra Everton til Arsenal FC for 220 000 pund, igjen ny overgangsrekord.

Ball ble værende i Arsenal til og med 1976, da han ble solgt til Southampton FC. Han hjalp Southampton tilbake til toppdivisjonen i 1978. Etter oppholdet i Southampton dro Ball til USA, hvor han spilte for Vancouver Whitecaps.

Trenerkarriere 
Han dro tilbake til Blackpool for å bli spillende manager, men etter en kort periode gikk han til Southampton for å spille sammen med de tidligere landslagskollegene Mick Channon og Kevin Keegan. Ball spilte for Southampton i øverste divisjon til han var 37. Da gikk han til Bristol Rovers FC, der han avslutter spillerkarrieren. Han spilte totalt 975 offisielle kamper i løpet av karrieren.

Ball fortsatte som manager, først for Portsmouth FC, som han tok opp i toppdivisjonen i 1987. Han forlot Portsmouth i 1989 og tilbrakte to år i Stoke City FC og en kort periode i Exeter City FC.

I 1994 kom Ball tilbake til Southampton som manager, før han året etter ble hentet til Manchester City FC. Her opplevde Ball ingen suksess, og klubben rykket ned til andre divisjonsnivå. Han sluttet etter tre kamper den påfølgende sesongen. I 2000 ble han utnevnt til medlem av ordenen Order of the British Empire av Dronning Elizabeth.

Han døde av et hjerteinfarkt 61 år gammel da han forsøkte å slukke en brann i hagen sin.

Referanser

Eksterne lenker 
 

Engelske fotballspillere
Engelske fotballtrenere
Spillere i Fotball-VM 1966
Spillere i Fotball-EM 1968
Spillere i Fotball-VM 1970
Fotballspillere for Ashton United FC
Fotballspillere for Blackpool FC
Fotballspillere for Everton FC
Fotballspillere for Arsenal FC
Fotballspillere for Hellenic FC
Fotballspillere for Southampton FC
Fotballspillere for Philadelphia Fury
Fotballspillere for Vancouver Whitecaps
Fotballspillere for Bristol Rovers FC
Fotballtrenere for Philadelphia Fury
Fotballtrenere for Blackpool FC
Fotballtrenere for Portsmouth FC
Fotballtrenere for Stoke City FC
Fotballtrenere for Exeter City FC
Fotballtrenere for Southampton FC
Fotballtrenere for Manchester City FC
Verdensmestere i fotball
Order of the British Empire (MBE)
Personer fra Bolton